Els PECT són els Projectes d'Especialització i Competitivitat Territorial proposats per les administracions locals.
Són iniciatives, impulsades pels agents del territori i liderades per les entitats públiques locals de Catalunya (ajuntaments, consells comarcals i diputacions provincials), que articulen projectes amb operacions i actuacions per a la transformació econòmica del territori, i que tenen un fort component d'innovació.
Aquests contribueixen a les prioritats i als objectius de la RIS3CAT i del Programa Operatiu (PO) FEDER de Catalunya 2014-2020, compten amb la participació del teixit social i econòmic i tenen un impacte en la competitivitat del territori.
Els PECT són iniciatives, impulsades pels agents del territori i liderades per les entitats públiques locals de Catalunya (ajuntaments, consells comarcals i diputacions provincials), que articulen uns projectes amb operacions i actuacions per a la transformació econòmica del territori, que tenen un fort component d'innovació.
Poden ser membres del PECT els agents del territori següents (vegeu a l'annex V el glossari de conceptes de les bases de la convocatòria):
Les entitats beneficiàries del PECT, l'entitat representant i les entitats sòcies, són responsables d'iniciar i executar les operacions seleccionades, pagar les despeses i justificar-les en els terminis establerts.
El PECT ha d'estar format per un mínim de quatre membres, entre les entitats sòcies i les entitats participants no beneficiàries, inclosa l'entitat representant.
Els ajuntaments i els consells comarcals únicament poden actuar com a entitat representant d'un PECT.
Una mateixa entitat beneficiària pot ser-ho, com a màxim, de cinc PECT en cada convocatòria.
Els PECT estan dirigits a dos àmbits territorials d'actuació, els quals estan definits per criteris de població i municipalitat, que s'han de respectar en cada àmbit:
Els PECT de l'àmbit metropolità de Barcelona:
Quedaran exclosos de la convocatòria l'Ajuntament de Barcelona i les operacions que tinguin o impliquin un benefici directe per al municipi, atès que la seva participació en el desenvolupament de l'estratègia RIS3CAT en el marc del PO FEDER de Catalunya 2014-2020 es vehicula mitjançant la signatura d'un conveni de col·laboració entre l'Ajuntament esmentat i la Generalitat de Catalunya, que actua en qualitat d'organisme intermedi, tal com estableix la secció 4.
Enfocament integrat del desenvolupament territorial del PO FEDER de Catalunya 2014-2020.
Atès el conveni entre la Generalitat de Catalunya i l'Àrea Metropolitana de Barcelona per executar operacions en els objectius específics 2.1.1, 2.3.1, 4.3.1, 4.5.1 i 6.3.2, els ens locals que formen part de l'àmbit territorial de l'Àrea Metropolitana de Barcelona queden exclosos de la presentació d'operacions en aquests objectius específics esmentats.
Els PECT fora de l'àmbit metropolità de Barcelona:
Les operacions dels PECT s'han d'emmarcar en els eixos prioritaris, prioritats d'inversió (PI) i objectius específics (OE) del PO FEDER de Catalunya 2014-2020 següents:
Potenciar la recerca, el desenvolupament tecnològic i la innovació:
Foment de la inversió empresarial en R+I, el desenvolupament de vincles i sinergies entre les empreses, els centres d'investigació i desenvolupament i el sector de l'ensenyament superior, en particular mitjançant el foment de la inversió en el desenvolupament de productes i serveis, la transferència de tecnologia, la innovació social, la innovació ecològica, les aplicacions de servei públic, l'estímul de la demanda, la interconnexió en xarxa, les agrupacions i la innovació oberta a través d'una especialització intel·ligent, i mitjançant el suport a la investigació tecnològica i aplicada, línies pilot, accions de validació precoç dels productes, capacitats de fabricació avançada i primera producció, en particular en tecnologies facilitadores essencials i difusió de tecnologies polivalents.
Impuls i promoció d'activitats d'R+I liderades per les empreses, donar suport a la creació i consolidació d'empreses innovadores i (suport) a la compra pública innovadora
Transferència de coneixement i cooperació entre empreses i centres d'investigació
Millorar l'ús i la qualitat de les TIC i l'accés a aquestes tecnologies:
Ampliació de la implantació de la banda ampla i la difusió de xarxes d'alta velocitat i suport a l'adopció de tecnologies emergents i xarxes per a l'economia digital
Fomentar el desplegament de xarxes i serveis per garantir la connectivitat digital
Desenvolupament de productes i serveis TIC, comerç electrònic i una major demanda d'aquestes tecnologies
Desenvolupar l'economia digital, incloent-hi el comerç electrònic, per al creixement, la competitivitat i la internacionalització de l'empresa espanyola
Reforç de les aplicacions de les tecnologies de la informació i de la comunicació per a l'administració electrònica, l'aprenentatge electrònic, la inclusió electrònica, la cultura electrònica i la sanitat electrònica
Promoure els serveis públics digitals, l'alfabetització digital, l'e‐aprenentatge, l'e-inclusió i l'e‐salut
Millorar la competitivitat de les pimes:
Suport a la capacitat de les pimes per créixer en els mercats regionals, nacionals i internacionals, i en processos d'innovació
Promoure el creixement i la consolidació de les pimes, en particular, millorant-ne el finançament, la tecnologia i l'accés a serveis de suport avançats
Afavorir el pas a una economia baixa en carboni en tots els sectors:
Foment de la producció i distribució d'energia derivada de fonts renovables
Augmentar la participació i distribució de les energies renovables per a usos tèrmics, en particular la biomassa, el biogàs i els biocombustibles per al transport, en consonància amb el Pla d'energies renovables 2011-2020 i, si s'escau, amb la planificació de les comunitats autònomes
Suport a l'eficiència energètica, a la gestió intel·ligent de l'energia i a l'ús d'energies renovables a les infraestructures públiques, inclosos els edificis públics, i als habitatges
Millorar l'eficiència energètica i la reducció d'emissions de CO2 en l'edificació i en les infraestructures i serveis públics
Per a operacions de renovació d'edificis, s'haurà de tenir en compte la guia tècnica de la Comissió en aquest àmbit ("Technical Guidance.
Financing the energy renovation of buildings with Cohesion Policy funding"), que requereix essencialment: a) la valoració de les barreres que prevenen la renovació d'edificis, b) la identificació i priorització de les categories d'edificis a tractar, c) el nivell d'eficiència energètica que es vol assolir o la identificació de paquets de mesures i valoració d'opcions per a la renovació profunda, i d) el pla de seguiment dels impactes.
Desenvolupament i aplicació de sistemes de distribució intel·ligents a les xarxes que operin amb tensió baixa i mitjana
Millorar les xarxes de distribució dirigides cap a les smart grids o xarxes intel·ligents a través d'inversió en sistemes TIC
Foment d'estratègies de reducció del carboni per a tot tipus de territori, especialment les zones urbanes, inclòs el foment de la mobilitat urbana multimodal sostenible i les mesures d'adaptació amb efecte de mitigació
Foment de la mobilitat urbana sostenible: transport urbà net, transport col·lectiu, connexió urbana‐rural, millores de la xarxa viària, transport ciclista, de vianants, mobilitat elèctrica i desenvolupament de sistemes de subministrament d'energies netes
Conservar i protegir el medi ambient i promoure l'eficiència dels recursos:
La conservació, la protecció, el foment i el desenvolupament del patrimoni natural i cultural
Promoure la protecció, el foment i el desenvolupament del patrimoni cultural
Protecció, desenvolupament i promoció de les àrees naturals, en particular les d'interès turístic
La protecció i el restabliment de la biodiversitat i del sòl i el foment dels serveis dels ecosistemes, inclusivament a través de Natura 2000 i d'infraestructures ecològiques
Fomentar la gestió, la protecció i el manteniment del sòl, d'espais naturals i la seva biodiversitat, en particular els protegits, incloent-hi mesures per pal·liar els problemes d'erosió, salinització, desertificació, desforestació i baix nivell de matèria orgànica en el sòl
Els PECT s'han de centrar, com a màxim, en tres eixos prioritaris.
Els ajuntaments i els consells comarcals únicament poden presentar una sol·licitud per actuar com a entitat representant d'un PECT.
Per altra banda, una mateixa entitat beneficiària pot presentar-se, com a màxim, en cinc PECT en cada convocatòria.
La data límit de presentació i el pressupost disponible s'informarà amb la publicació de la convocatòria.